钦定古今图书集成/明伦汇编/闺媛典/第025卷 > 刘常吉妻龙氏
## 钦定古今图书集成/明伦汇编/闺媛典/第025卷 > 刘常吉妻龙氏

按《长沙府志》：“龙氏，湘乡人，适盐运同知刘常吉。吉任
关中，摄蓝田县事。子象贤方幼，龙氏摩其顶，谓常吉
曰：‘君为民父母，不当如妾之拊儿耶？民受子爱之惠，
即如此子之恋我也’。常吉肃然谢之。在邑贤声大著，
为上官所荐擢。已而常吉病亡，龙氏扶榇历关山之
险，归葬于乡，哀劳成疾，执象贤手泣曰：‘汝早丁，孤，兄
弟不可据。其勉自树立，毋以施报相准而薄所亲，毋
急荣利而辱于进取，毋令后人无食’。”言已，遂卒。象贤
长于祖母，曾得计偕，铨司悬膴仕授之，不就。里居抚
群从，笃姻友，修族谱，挥金排难，一奉母教。